benxh/qysh-me-shqip-scrape-dataset huggingface dataset:
Qysh me i ditë vlerat ushqyese të domosdoshme për fëmijë?


				
			Ka shumë rëndësi që fëmija juaj t\’i marr të gjitha vlerat ushqyese që i duhen. Për këtë arsye ekspertët gjithmonë rekomandojnë që ushqimi që ju servojmë fëmijëve të jetë i pasur me vitamina. Mirëpo janë disa vlera ushqyese që ata duhet t\’i marrin me patjetër. Më poshtë mund të lexoni se cilat janë ato dhe cili është efekti i tyre!
Kalciumi
Ndërton eshtra dhe dhëmbë të fortë, nxit nerva të shëndetshme dhe funksionin e muskujve. Ndihmon mpiksjen e gjakut dhe ndihmon trupin të konverton ushqimin në energji.
Acidet esenciale yndyrore (EFAs)
Ndihmojnë në ndërtimin e qelizave, rregullojnë sistemin nervor, forcojnë sistemin kardiovaskular. Ndërtojnë imunitetin, dhe ndihmojnë trupin në absorbimin e gjërave ushqimore. Të rëndësishme për funksionim të shëndetshëm të trurit dhe vizionit.
Hekuri
I rëndësishëm për krijimin e hemoglobinës, për oksigjenin – mbajtjen e pigmentit të kuq në gjak dhe mioglobinës, pigmentin që rruan oksigjenin në muskuj. Mungesa e hekurit mund të shkaktojë aneminë, e cila mund të rezultojë me lodhje, dobësi dhe irritim.
Magnezi
Mban eshtrat e fortë dhe rritmin e zemrës të qëndrueshëm, përkrahë sistemin imunitar dhe ndihmon në ruajtjen e muskujve dhe funksionimin e nervave.
Kaliumi
Punon me natrium për të kontrolluar ekuilibrin e trupit me ujë, i cili ndihmon në ruajtjen e presionit të gjakut. Ndihmon në funksionimin e muskujve dhe të ritmit të zemrës dhe, në vitet e mëvonshme, mund të ulë rrezikun e gurëve në veshka dhe osteoporozën.
Vitamina A
Luan një rol të rëndësishëm në vizionin dhe rritjen e eshtrave, ndihmon për të mbrojtur trupin nga infeksionet, promovon shëndetin dhe rritjen e qelizave dhe indeve në trup, duke përfshirë edhe flokët, thonjtë, dhe lëkurën.
Vlerat ushqyese nga Vitamina C
Ndihmon në krijimin dhe riparimin e qelizave të kuqe të gjakut, eshtrave, dhe indeve, ndihmon për të mbajtur nga mishrat e dhëmbëve të fëmijës tuaj të shëndetshme dhe forcon enët e gjakut, ndihmon ne shërimin, nxit sistemin imunitar, dhe mban infeksionet larg. Gjithashtu ndihmon trupin në absorbimin e hekurit nga hekuri i pasur.
Qysh me i dite ushqimet per anemi


				
			Qysh me i dite ushqimet per anemi? Anemia është një gjendje në të cilën nuk ka mjaft qeliza të shëndetshme të kuqe të gjakut për të mbajtur oksigjen të mjaftueshëm në indet e trupit. 

Mirëpo si ta shëroni aneminë? Hemoglobina është pjesa kryesore e qelizave të kuqe të gjakut dhe lidhet me oksigjen.
Nëse keni shumë pak ose jonormal qeliza të kuqe të gjakut, ose nëse hemoglobina juaj është anormale ose e ulët, qelizat në trupin tuaj nuk do të kenë oksigjen të mjaftueshëm.
Anemia nga mungesa e hekurit është lloji më i shpesht i anemisë në mbarë botë. Pa sasinë e duhur të hekurit në organizëm, trupi juaj nuk është në gjendje të prodhojë mjaftueshëm rruazat e kuqe të gjakut. 
Për këtë arsye është e domosdoshme që dieta juaj të jetë e pasur me ushqime që kanë përmbajtje hekuri. 
Shtatzania, periudha e lindjes dhe laktacioni konsumojnë sasi të mëdha hekuri dhe rezulton në anemi të lidhur me shtatzaninë. 
Ushqimet për anemi
Që ta luftoni aneminë ju duhet të ushqeheni ashtu si duhet. Më poshtë po ju prezantojmë disa ushqime që duhet t’i keni pjesë të dietës tuaj..
Mishi
Mëlçia (e derrit, pulës, gjeldetit, lopës…) është një burim i pasur i hekurit, por edhe mishi i pastër i kuq. Trupi përmes këtij ushqimi më lehtë e absorbon hekurin, ndërsa do të siguroni dhe vitaminë B. 
Për shembull, mëlçia e viçit ka më shumë se 600 për qind të nevojës tuaj të përditshme të hekurit dhe vitaminës B12. Kjo ju ndihmon për të luftuar aneminë. 
Perimet
Konsumoni edhe kungull dhe fara kungulli. Spinaqin kurrsesi mos e anashkaloni, sepse është i pasur me një mori të vitaminave dhe ushqyesve. 
Nëse mund të gjeni hithra, kjo është një zgjedhje më e mirë. Ato kërkoni në vende të pastra dhe të pandotura. 
Edhe pse, është gjithashtu e dobishme të pini çaj nga hithrat – një filxhan në ditë.
Nga sallatat përdoreni edhe panxharin (të zier ose në pijet smoothie). Atë gjithashtu mund ta imtësoni dhe shtrydhni, dhe ta pini lëngun e freskët, por në qoftë se shija është e pakëndshme, përzieni me lëng të mollës, portokallit ose limonit. 
Panxhari e pastron trupin, dhe, natyrisht, është i pasur me hekur.
Frutat
Shega është plot me vitaminë C, A dhe E, fibra, kalium dhe hekur. Konsumojeni atë të freskët ose në formë të lëngut, transmeton Koha.net. Hani kajsi të thata, të cilat janë të pasura me hekur, por edhe rrush të thatë.
Mund të konsumoni edhe fruta të pasura me vitaminë C, për t’u siguruar që trupi juaj mund ta pranojë më mirë hekurin.
Qysh me evitu bllokimin e hundes?


				
			Simptomat e ftohjes dhe gripit përfshijnë ethe, kollë, lodhje dhe hundë të bllokuara. 
Bllokimi i hundës shkaktohet kryesisht nga inflamacioni i kanaleve të hundës. Sistemi imunitar i trupit tenton të luftojë të ftohtët ose virusin e gripit duke targetuar rajonet e prekura.
Bllokimi i hundës
Derisa antitrupat sulmojnë virusin, enët e gjakut rreth kanaleve të hundës fillojnë të rriten, duke e bërë trupin të krijojë një mukozë të trashë, e cila shkakton bllokimin e hundës.
Zakonisht të ftohtët kalon brenda pesë deri dhjetë ditë dhe një hundë e bllokuar është faktori kryesor që kontribuon të ndihemi sipas motit.
Mjekët rekomandojnë se mënyra më e mirë për t’iu shmangur sezonit të gripit është të pastroni duart rregullisht me sapun dhe ujë të ngrohtë.
Kjo është mënyra më e mirë për të pastruar kanalet e hundës gjatë kohës së ftohtë dhe sezonit të gripit. Ndryshe, infeksionet e baktereve dhe ato virale shpërndahen përmes teshtimës, ku vetëm një teshtimë mund të shpërndajë deri në 100,000 baktere.
Teshtima e vazhdueshme mund të shmanget përmes frymëmarrjes së thellë, duke mbajtur frymën deri në disa sekonda, thonë mjekët britanikë.
Selino – Perfitimet shendetesore qe ofron


				
			





Selino dhe përfitimet shëndetësore që ofron. Nga forcon sistemin imunitar deri në ndihmën për humbjen e peshës, selino është i pasur me vitamina dhe minerale të rëndësishme që mund të kontribuojnë në mirëqenien dhe shëndetin tuaj.

Përveç gjithë asaj, selino gjithashtu përmban disa substanca që mund të ndikojnë në uljen e presionit të gjakut dhe kolesterolit, si dhe të parandalojnë kancerin dhe të ndihmojnë në zbutjen e inflamacionit në trup. 






Perfitimet:

Forcon sistemin imunitar Sasia e madhe e vitaminës C që gjendet tek selino e bën trupin të jetë më i shëndetshëm dhe të këtë imunitet më të fortë.
Ndihmon në uljen e presionit të gjakut Selino përmban pthalides, të cilat ndikojnë në uljen e presionit të gjakut duke relaksuar muskujt rreth arterieve dhe duke lejuar enët të zgjerohen. Kalciumi, magnezi dhe kaliumi që përmban selino gjithashtu ndihmojnë në rregullimin e presionit të gjakut.
Kolesteroli Pthalides që përmban selino gjithashtu mund të ulë kolesterolin me rritjen e sekretimit të acidit.
Parandalon kancerin Selino përmban coumarins substanca që janë efektive në parandalimin e kancerit.
Veti anti inflamatore Selino besohet se ka veti anti-inflamatore, të cilat ndihmojnë në probleme të tilla si artriti.
Ndihmon në humbjen në peshë Selino nuk ju ndihmon në mënyrë të drejtpërdrejtë për të humbur peshë, por ajo përmban shumë pak kalori dhe është e pasur me fibra.
Dhermi – fundjave endrrash


				
			
Dhermi – fundjavë ëndrrash. Nga njëra anë deti, nga ana tjetër male të larta shkëmbore që duket se prekin qiellin.
Dhërmiu është një nga fshatrat më tërheqës të Rivierës shqiptare. Pjesa bregdetare që nga kalimi malor i Llogarasë të çon në plazhin e Ksamilit. Kjo është dalja e fundit e tokës shqiptare para se të hysh në territorin e sotshëm grek. Sugjerojmë të shkoni në fillim ose në fund të verës (shmangni gushtin kur zona mbingarkohet me njerëz) për të vizituar këtë fshat të Shqipërisë me një bukuri unike. Nga Jala në Borsh, duke kaluar nëpër Lukovë dhe Qeparo, deri në brigjet përreth Himarës dhe Sarandës, është e vështirë të gjesh një plazh që nuk është në gjendje të të mbërthej zemrën. Çdo bregdet, çdo fshat, çdo hyrje e jugut të Shqipërisë meriton kohën e saj për t’u vizituar.







Dhermi Parajsa e Jugut Shqiptar



Dhërmiu, në veçanti, magjeps me qëndrën antike të qytetit. Karakterizohet nga një pjesë e vogël shtëpish të bardha dhe kisha të vogla ortodokse që vlejnë të vizitohen.



Zgjidhni një dite kur dielli është më pak i fuqishëm. Vizitoni vende siç është Kisha e Shën Spiridone, kupola blu e së cilës qëndron në panoramën e qytetit. Apo, vizitoni Kishën e Shën Marisë, në majë të malit ku ofron pamje të pakrahasueshme të fshatit dhe bregdetit Jon. 



Dhërmiu, megjithatë, është i njohur mbi të gjitha për pasjen e dy prej plazheve më të bukura jo vetëm të Shqipërisë, por të të gjithë Ballkanit. Plazhi i Dhërmiut dhe ai i Drimadhës, xhevahirët e vërtetë të kësaj zone.



Këshillë e dobishme: Para se të hyni në fshatin Dhërmiut ka një udhëkryq. Nëse ktheheni djathtas do të arrini në plazhin e Drimadhës, nëse ktheheni majtas do të arrini në plazhin e Dhërmiut.



Plazhi i Drimadhës



Plazhi i Drimadhës me gurë të shumtë dhe të bardhë, në të vërtetë, nuk është vetëm i bukur për tu parë, por është edhe vendi ideal nëse udhëtoni me fëmijë. Gjithçka është në dispozicionin tuaj. Mjedisi është jashtëzakonisht i qetë dhe deti është aq kristalor sa mund të admirosh peshqit e shumtë në det.



Kostoja për një ombrellë me dy karrige është afërsisht 6 €. Ndërsa për mysafirët e hotelit përfshihet në çmimin e dhomës. Nëse po kërkoni një vend relaksues dhe tërheqës për të kaluar pushimet tuaja të ardhshme, tashmë e dini se ku të shkoni!



Ku mund të qëndroni?



Hoteli Ionian është zgjidhja më e mirë për ata që kërkojnë një akomodim të këndshëm dhe të rehatshëm në Dhermi. Në fakt, hoteli ndodhet pikërisht përballë plazhit të mrekullueshëm të Drimadhës. Plazhit më të bukurit në Shqipëri. Hoteli është i përsosur për udhëtarët familjarë. I rehatshëm, shumë afër plazhit dhe i pajisur me dhoma të freskëta dhe të bollshme.
Qysh me i pastru rrobat duke perdorur uthull?


				
			Qysh me i pastru rrobat duke perdorur uthull? Uthulla është një forcues ngjyre natyral. A e keni ditur se kjo mund të bëhet me uthull? Nëse doni të forconi ngjyrën e rrobave tuaja të zbehta, përdorimi i uthullës është zgjidhja e duhur.
Këtë mund ta bëni edhe kur lani rrobat në lavatriqe!
Ja si duhet të veproni:

Shtoni ½ gote uthull të bardhë në lavatriqe për të mbrojtur ngjyrat nga zbehja.
Shtoni 1 gotë uthull në shpërlarjen e fundit të lavatriqes, sepse uthulla vepron si zbutës natyral i rrobave.
Aplikoni një sasi të uthullës në njolla dhe fërkoni njollat para se ti fusni rrobat në lavatriqe.

Përfitime të tjera nga uthulla
Studimet shkencore kanë treguar se pirja e uthullës përpara gjumit mund të jetë jashtëzakonisht mirëbërëse për pacientët e diagnostikuar me diabet.
Një studim i Arizona State University tregoi se pirja e dy lugëve gjelle me uthull dhe pak djathë përpara gjumit së bashku me ilaçet kundër diabetit ulte ndjeshëm nivelet e sheqerit në gjak të nesërmen.
Gjatë stinës së ftohtë,  gjasat që të prekeni nga simptomat e gripit dhe të të ftohurës janë të mëdha. Bakteret përgjegjëse që përthajnë fytin shkatërrohen nga aciditeti i uthullës së mollës.
Ekspertët rekomandojnë pirjen e një gllënke me uthull molle gjysëm deri në një orë përpara gjumit që në mëngjes të jeni si kokrra e mollës.
Qysh me kuptu ligjin e thyerjes së dritës?


				
			Gjithnjë kemi problem me i kuptu detyrat ligjet e fizikes, e nganjëherë s’mund ti kuptojmë ashtu siç duhet.
Qysh me kuptu ligjin r thyerjes së dritës? Drita gjatë lëvizjes nga një mjedis në tjetrin e ndërron drejtimin e lëvizjes.
Mjedisin nëpër të cilat përhapet drita quhen mjedise optike dhe ato dallohen në mes veti si të rralla apo të dendura. Tash nuk ka më lehtë se të mësosh online te www.almooc.com.
Procedura është fare e thjeshtë:

me një të klikuar në linkun www.almooc.com
përzgjidhni lëndën MATEMATIKE ose klikoni direkt në linkun ëëë.edumatematike.com
ku do mund të ndiqni një procedurë të thjeshtë regjistrimi

Kliko ku shkruan:

KYÇU NË KLASË FALAS
Zgjedhni një klasë(kurs)
Klikoni në TAKE THIS COURSE FREE
Klikoni në rubrikën new student
Shënon emrin, mbiemrin, e-mailin dhe fjalëkalimin
Klikoni në Sign up
Qysh me përgatit një sanduiç të shijshëm me tuna dhe avokado?


				
			A doni sanduiç të shijshëm me tuna dhe avokado? Mos kërkoni larg, po ju sjellim ne një recetë fantastike dhe shumë të thjeshtë. Pastaj si mund t\’i rezistoni avokados pasi ta keni shijuar.
Përbërësit për një sanduiç të shijshëm:

1/3 avokado
½ lugë gjelle lëng limoni
120g tunë e konservuar
2 rriska domate
Marule
1 qepë e kuqe
2 rriska bukë të bardhë
Kripë dhe piper të zi, varësisht nga shija
Vaj ulliri

Përgatitja:

Me duart tuaja, ndajeni marulen në copa të vogla. Qepët prijini në formë gjysmë hëne.
Njërën anë të secilës rriskë të bukës lyejeni me vaj ulliri.
Avokadon shtrydheni me pirun dhe shpërndajeni barabar në bukë. Shtoni domaten, qepët, tunën dhe marulen në sandviç. Spërkateni me kripë, piper dhe lëng limoni – Mbulojeni sandviçin me rriskën tjetër të bukës.
Bëni gati një smoothie me fruta. Zakonisht preferoj banane dhe luleshtrydhe, me pak qumësht bajameje dhe mjaltë. Mund edhe të zgjdhni smoothie të bërë nga perime. Zgjedhja është juaja.
Shërbejeni tostin e ngrohtë dhe shijojeni me smoothien. Ju bëftë mirë!

Kjo është mënyra më e lehtë e pastrimit dhe e përgatitjes së avokados:
1. Lajeni mirë frutin në mënyrë që të eliminoni të gjitha papastërtitë.
2. Priteni pjesën e vogël të majës së avokados.
3. Mbajeni me njërën dorë nga ana e sipërme, me dorën tjetër sipas gjatësisë priteni përgjysmë. Filloni nga ana e ngushtë.
4. Bërthamën mund t’ia nxirrni nga mishi i frytit me ndihmën e lugës.
5. Priteni një pjesë të lëvores me thikë dhe qërojeni frytin – për këtë nuk do t’ju nevojitet thika, duke pasur parasysh që qërohet lehtë me dorë.
6. Priteni në feta.
7. Sipas nevojës spërkateni me lëng limonin në mënyrë që të marrë ngjyrë të errët.
8. Përdorni vetëm pjesët e verdha.
Qysh me përgaditë kaçamak?


				
			Përbërësit:

5 gota ujë
1 gotë miell kaçamaku
2 thelpinjë hudhër
1 lugë kripë
2 lugë margarinë
2 lugë ajkë

Ujin, kripën dhe thelpinjtë e grimcuar të hudhrës vendosen në tenxhere dhe lejohet të vlojnë. Pastaj ngadalë shtohet mielli i kaçamakut dhe përzihet gjatë gjithë kohës. Ulet temperatura dhe lejohet kaçamaku të vlojë ngadalë. Zihet për 45 minuta duke përzier herë pas here. Nëse gjatë zierjes kaçamaku fillon të ngjitet shtoni pak ujë. Në 3-4 minutat e fundit të zierjes shtohet ajka dhe margarina.
Qysh me përgatit puding çokollate me banane për fëmijë?


				
			Puding çokollate me banane – Fillimisht duhet ta keni parasysh se gatimi është aktivitet i shkëlqyeshëm jo vetëm për të rriturit, por edhe për fëmijët.
Gatimi mund të ndikojë që t’ju ndihmojë fëmijëve ta zhvillojnë imagjinatën dhe koordinimin, ndërkaq gatimi bashkë me prindërit është edhe mundësi e mirë për të shpenzuar kohë kualitative. Më poshtë e keni një recetë të lehtë dhe të shijshme që mund ta përgatisni bashkë me fëmijën tuaj.
Përbërësit për puding çokollate me banane:

3 banane
4 lugë çaji krem
250 g çokollatë e shkrirë

Përgatitja:

Qëroni bananet dhe shtypni derisa të marrin formën e puresë
Kombinojeni çokollatën dhe kremin
Shtojeni përzierjen e çokollatës me krem në purenë e bananes
Përzierjen e fituar futeni në frigorifer për 1 orë. Deserti është gati. Ju bëftë mirë!

Pudingu është një ëmbëlsirë të cilës nuk mund t’i rezistosh dot. Ai është një mënyrë shumë e mirë për të përmbyllur një vakt dhe shija e tij gjithmonë kënaq fëmijë e të rritur. Studimet kanë treguar se ëmbëlsirat e bëjnë njeriun të lumtur.
Studimet kanë treguar se pudingu krahas ëmbëlsirës xhelatonize është ëmbëlsira më e rekomanduar kur jeni me probleme shëndetësore. Kur humbasim oreksin, e kemi më të lehtë t’i gëzohemi një ushqimi të pasur në sheqerna dhe karbohidrate dhe të fusin diçka në gojë. Shijet e pudingut janë të larmishme por ai i vaniljes mbetet i preferuar.
Qysh me ditë ndikimin e birrës në flokë?


				
			Për të mbajtur flokë të shëndetshëm, të shkëlqyeshëm dhe të bukur në çdo kohë, duhet të ushqehesh mirë, të flesh mirë, por edhe t’i trajtosh ato herë pas here me produkte natyrale.
Një ndër elementët që ndikon shumë në përmirësimin e shëndetit të flokëve, është birra.
Ndikimi i birrës në flokë
Larja e flokëve me birrë do t’i bëjë ata më të butë e më të shëndetshëm, duke u falur edhe një shkëlqim të natyrshëm.
Birra është e pasur me shumë proteina, të cilat ndihmojnë në forcimin e rrënjës së flokëve dhe në rritjen e tyre.
Birra më e mirë dhe më e përshtatshme është ajo tradicionale, por mund të përdorësh çdo lloj tjetër birre.
Ja si ta përdorësh:

Përzieje birrën me mjaltë dhe ujë, për ta bërë funksionin pak më të fortë.
Lyeji flokët me masën e përftuar dhe me pas shpëlaji me ujë të ngrohtë.
Përdore këtë masë një herë në javë dhe pas disa përdorimesh, do të vësh re që floku ka ndryshuar pamje.
Është më i shëndetshëm, më i butë dhe plot shkëlqim.
Mali i sharrit


				
			Mali i sharrit përfaqësojnë nga Bjeshkët e Sharrit që përfaqësojnë një zinxhir malesh që shtrihen nga pjesa jugore e Kosovës dhe Maqedonisë.
Me lulëzimin e turizmit malor vitet e fundit në Kosovë fatmirësisht ato po vizitohen shpesh. Nëse ju ende nuk keni ecur këtyre bjeshkëve ne ju sygjerojmë ta bëni sapo t’ju jepet mundësia. Do të ngeleni të mahnitur me natyrën, florën e faunën e këtyre anëve.
Filloni nga Luboteni, mali që shihet në Prishtinë e në Shkup
Bjeshkët e Sharrit kanë disa maje të maleve. Ndër më të njohurat është ajo e Lubotenit. Nëse ngjiteni në Luboten do të ngjiteni në një maje mali të lartë afërsisht 2.498 metra.
Luboteni ndodhen në kufirin midis Kosovës dhe Maqedonisë së Veriut. Luboteni nuk është maja më e lartë e rrezes. Mirëpo është  është disi i izoluar nga pjesa tjetër e maleve, duke e bërë atë të dukshme si nga Prishtina ashtu edhe nga Shkupi. Megjithatë pamjen më piktoreske kjo maje ja jep qytetit të Kaçanikut.
Sharri është shtëpia e ariut, derrit e kaprrolit
Sikur të gjitha bjeshkët e trojeve shqiptare, edhe Bjeshkët e Sharrit janë të pasura me kafshë të ndryshme. Fauna e Maleve të Sharrit përfshin shumë kafshë të rralla dhe të rrezikuara. Këtu bëjnë pjesë një numër gjitarësh, si ariu i murrmë, rrëqebulli, derri i egër, ujku, kaprolli, dhia e egër dhe shpendët si shqiponja e malit, thëllëza e malit, gjeli i egër, skifteri kthetrabardhë, bufi, dhe shkaba. Mali i Sharrit shpesh edhe është studiuar nga ekspertët e kësaj fushe.
Vendet që duhet vizituar në Shqipëri?


				
			Në juglindje të Shqipërisë Voskopoja është një prej fshatrave ku kultura, tradita dhe peizazhi unifikohen në mënyrë harmonike për t’i dhënë asaj vlera turistike të përhershme.
Por Shqipëria fantastike kompletohet edhe me pjesën e bregdetit.
Mjafton të afrohesh në qytetin e Sarandës për të zbuluar pjesë mahnitëse të Detit Jon, aq sa mund të mos pendohesh që s’je në detin e Karaibeve.
Plazhi Palas i Vlorës, për shembull, meriton sigurisht një qëndrim të gjatë. I shtrirë në bregun e shkëlqyer që përfshin Qafën e Llogarasë dhe Sarandën, ai karakterizohet nga shtëpiza të bardha dhe fshatra të vogla, të cilat shtrihen në një zonë të artë të rrethuar nga natyra e bukur.
Ndër vendet më joshëse është gjiri i Kakomes, një nga zonat më të bukura detare të bregut ballkanik.
Në bregdetin jonian ndër më të frekuentuarit është plazhi i Dhërmiut. Qetësi, bregdet të pastër, por edhe gjelbërimi në disa pjesë të tij i bëjnë të veçanta pushimet në të. Kur zbret në plazhin e Dhërmiut nuk mund t’i rezistosh një rikthimi të dytë. Plazhi i copëtuar në gjatësinë e tij rezervon gjire të pafund e zona të pashkelura kurrë.
Jale është një tjetër perlë që mbush mozaikun e plazheve të detit Jon. Por ata që plazhin e duan me rërë Deti Adriatik ofron mundësi pa fund. Ndër më të veçantit është plazhi i Tales në Lezhë, zonë kjo e konsideruar e virgjër e gati-gati e panjohur për shumë kënd.
Qysh me përgatitë akullore me vishnje dhe çokollatë?


				
			Kur është hera e fundit që keni ngrënë një akullore me vishnje? Ne rekomandojmë që konsumimi i akullores të bëhet në secilën stinë të vitit. Më e mira është që atë ta përgatisni vetë në shtëpi. Për këtë arsye edhe po ju propozojmë këtë recetë. Akullorja me vishnje padyshim që është e shijshme. Mirëpo kjo ëmbëlsira është edhe e shëndetshme dhe as që do t’ju marrë shumë kohë. Ndiqni udhëzimet tona dhe nuk do të zhgënjeheni.

Përbërësit për akullore me vishnje

150 – 200 g vishnje (të pastruara nga bërthamat),
200 ml qumësht sipas dëshirës (më mirë është qumësht kokosi),
2 lugë të vogla kakao të freskët,
2 lugë të vogla sheqer.

Përgatitet shumë thjeshtë
Së pari vishnjet lani dhe pastroni nga bërthamat. Pastaj pasi t\’i keni pastruar qitni në blender. Aty shtoni qumështin, kakaon dhe sheqerin. Të gjithë përbërësit përzieni në blender dhe qitni në kallëpe për akullore apo në enë për ngrirje. Ngrini disa orë apo gjithë natën. Pastaj akullorja është e gatshme për servim. Shijojeni!


Pse janë të mira vishnjet?

Zvogëlojnë rrezikun nga infarkti i zemrës. Vishnjat pengojnë oksidimin e kolesterolit të dëmshëm LDL, i cili i dëmton enët e gjakut. Për të pasur zemër të shëndoshë, hani sa më shpesh vishnja.Duke ndikuar në zvogëlimin e arteriosklerozës, vishnjat sigurojnë që të kemi enë të shëndosha të gjakut dhe mbrojnë nga pika në tru. Meshkujt që duan të kenë fëmijë, duhet shpesh të hanë vishnja.Për shikim të mirë, hani vishnja, meqë ato kanë ndikim pozitiv në sy. Përmbajnë kumarinë dhe zvogëlojnë prirjen e gjakut që të trashet, duke zvogëluar kështu rrezikun nga tromboza.